Diari Oficial de la Generalitat Valenciana


Sumari del DOGV 5619, del 16-10-2007 (2007/12825)

Assumpte civil 000022/2006. Notificació de la sentència 000611/2007 a Amadeo Palatsi Belaire.
---------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12137


Data del document
:   24-09-2007

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000022/2006. Notificació de la sentència 000611/2007 a Amadeo Palatsi Belaire. [2007/12095]  
Eva María Murciano Vicente, secretària del Jutjat de Primera Instància número set de Castelló.  
En el judici referenciat, s'ha dictat la resolució el text literal de la qual és el següent:  
«Sentència núm. 000611/2007  
Castelló de la Plana, 24 de setembre de 2007   
José Luis Conde-Pumpido García, magistrat jutge de primera instància núm. 7 de Castelló de la Plana, ha conegut les presents interlocutòries del judici de divorci núm. 22/2006, promoguts a instància de María Isabel Izquierdo Duarte, representada per la procuradora senyora Serrano Calduch i defensada per la lletrada Mira de Orduña Gil, contra Amadeo Palatsi Belaire en rebel·lia.  
Antecedents de fet  
Primer. La procuradora senyora Serrano Calduch, en la representació que té acreditada de María Isabel Izquierdo Duarte, va promoure demanda de divorci contra Amadeo Palatsi Belaire, en la qual, després de l'al·legació dels fets i els fonaments de dret que va estimar aplicables va concloure amb la súplica que es dictara sentència declarant haver-hi lloc al divorci dels litigants.  
Segon. Admesa a tràmit la demanda, es va citar en forma legal al demandat, qui no hi va comparéixer en temps i forma, per la qual cosa va ser declarat en rebel·lia.   
Tercer. Convocades les parts a la vista, aquesta va tindre lloc el dia 24 de setembre de 2006, amb l'única assistència de la part actora, que es va ratificar en la seua demanda. Rebut el plet a prova, se'n van practicar les admeses i declarades pertinents, que van consistir en documental (donar per reproduïda la que consta a les interlocutòries). Practicada tota la prova en l'acte, va quedar el plet vist per a sentència sense més tràmits.  
Quart. En aquest procediment han de declarar-se com a fets provats els que es relaten a continuació.  
1. Amadeo Palatsi Belaire i María Isabel Izquierdo Duarte van contraure matrimoni a Castelló el dia 29 de maig de 1982. (Fet acreditat mitjançant el certificat de matrimoni adjuntat a la demanda).  
2. Del matrimoni esmentat van nàixer dos fills: Elisabet (15.10.1982) i Daniel (04.04.1985) Palatsi Izquierdo. (Fet provat mitjançant els certificats de naixement dels fills aportats amb la demanda).  
3. No consta que hi concórreguen circumstàncies que aconsellen l'adopció de mesures d'ofici. (No s'ha provat cap circumstància en aquest sentit).  
Fonaments de dret  
Primer. Havent transcorregut tres mesos des de la celebració del matrimoni, concorren els requisits que, conforme als articles 81.1 i 86 del Codi Civil en la redacció donada per la Llei 15/2005, de 8 de juliol, permeten decretar el divorci dels cònjuges litigants.  
Segon. En el que concerneix a les mesures que, conforme a l'article 91 del Codi Civil, hagen de regir després del divorci, com que no se n'ha sol·licitat l'adopció de cap, ni consta la concurrència de circumstàncies que aconsellen adoptar-ne cap d'ofici, no procedeix acordar-hi res.  
Tercer. L'especial naturalesa de les pretensions deduïdes en aquest plet fa que no s'estime procedent condemnar cap dels litigants al pagament de les costes.  
Vistos els preceptes legals esmentats, i, altres de general i pertinent aplicació,  
Decisió  
Que estimant la demanda formulada per la procuradora senyora Serrano Calduch en nom i representació de María Isabel Izquierdo Duarte contra Amadeo Paltsi Belaire, he de declarar i declare dissolt per divorci el matrimoni dels expressats litigants, amb tots els efectes legals. Tot això sense realitzar cap pronunciament exprés condemnatori en costes.  
Notifiqueu la present resolució a les parts, fent-los saber que s'hi pot interposar interposar recurs d'apel·lació en el termini de cinc dies.  
Per a la notificació al demandat rebel, en parador desconegut, publiqueu edictes en el tauler d'anuncis d'aquest jutjat i en el Diari Oficial de la Comunitat Valenciana, que es tramitaran d'ofici en tindre reconeguda la part demandant el dret a l'assistència jurídica gratuïta.  
Una vegada que siga ferm, inscriviu-ho al marge de la inscripció del matrimoni en el registre civil corresponent.  
Aquesta és la meua sentència, que pronuncie, mane i signe».  
El jutge  
Publicació: La sentència anterior va ser llegida i publicada pel jutge que la va dictar, estant constituït en audiència pública, en el mateix dia del seu pronunciament davant el secretari judicial. En done fe.  
En atenció al desconeixement de l'actual domicili o residència de la part demandada, per sentència de 24 de setembre de 2007 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del jutjat per a portar a efecte la diligència de notificació de la sentència de data 24 de setembre de 2007.  
Castelló de la Plana, 24 de setembre de 2007.- La secretària judicial: Eva María Murciano Vicente.